01/04/2020

Αγαπητοί γονείς και κηδεμόνες:

Η παρούσα επιστολή αποτελεί μία οδηγία για το πώς τα παιδιά μας θα κάνουν τη δραστηριότητα που τους προτείνω.

Είχαμε ήδη ξεκινήσει στο σχολείο να γράφουμε στο Word. Σκοπός είναι να εξοικειωθούν με τη χρήση ενός κειμενογράφου, όπως είναι το Word, και τα εργαλεία του. Η παρούσα δραστηριότητα στόχο έχει να θυμηθούν τα παιδιά τι κάναμε μέσα στην τάξη. Τα παιδιά γνωρίζουν να ανοίγουν το Word, να γυρνάνε το πληκτρολόγιο στα Ελληνικά και να αποθηκεύουν. Δυστυχώς, δεν προλάβαμε να τα δείξουμε όλα και θα χρειαστούμε τη πολύτιμη βοήθεια σας. Δεν έχουν μάθει να δημιουργούν φάκελο και να αναζητούν το Word μέσα στον υπολογιστή. Η δική σας βοήθεια θα είναι να τους δείξετε πού είναι το Word στον υπολογιστή σας και να τους δημιουργήσετε ένα φάκελο με το όνομα ΤΠΕ (κατά προτίμηση στην Επιφάνεια Εργασίας, είναι εξοικειωμένα να αποθηκεύουν εκεί). Το όνομα που θα δίνουν στα αρχεία τους (στη θέση «όνομα αρχείου») είναι δραστηριότητα 1, 2, 3, κτλ αντίστοιχη με αυτή που δίνω εγώ στην εργασία.

Η δραστηριότητα αποτελεί μία συνδυαστική άσκηση δημιουργικού γράψιμου και χρήσης του κειμενογράφου. Θα χρειαστεί να συμπληρώσουν τα κενά με λέξεις, ώστε να δημιουργήσουν μία ιστορία.

Αν κάποιος **δεν** έχει το Word στον υπολογιστή του εγκατεστημένο, υπάρχει η δωρεάν έκδοση του [LibreOffice](https://www.libreoffice.org/) που μπορείτε να την κατεβάσετε.

Μπορείτε να μου στείλετε την εργασία του παιδιού σας μέσω email, το οποίο θα το βρείτε στο αντίστοιχο μάθημα του eClass.

Καλή δύναμη σε όλους.

Σας ευχαριστώ εκ των προτέρων.

Με εκτίμηση,

Ευγενία Παπαδοπούλου